Emily Browningová

Emily Jane Browningová (neprechýlene Emily Jane Browning; * 7. december 1988,Emily Browning Biography, Celebritywonder, retrieved 30 June 2011 Melbourne, Austrália) je austrálska herečka, speváčka a modelka. Medzi jej známe filmy patria Rad nešťastných príhod (2004), Príbeh dvoch sestier (2009), Sucker Punch (2011), Pompeje (2014) či Legendy zločinu (2015).

 Životopis 
Jej rodičmi sú Shelley a Andrew Browningoví a má dvoch mladších bratov, Nicholasa a Matthewa.Emily Browning – Celebrity. TV Guide, retrieved 30 June 2011 Od malička túžila sa stať módnou návrhárkou ale vystupovanie v školských predstaveniach bolo silnejšie.

Kamarátov otec jej našiel agenta a zakrátko si už zahrala svoju prvú filmovú rolu vo filme Ozvena hromov (1998). Zlom v jej kariére nastal až v roku 2002 vo filme Loď duchov, dostala zaň ocenenie pre najlepšiu mladú herečku. Po boku Meryl Streep a Jima Carreyho zažiarila vo filme Rad nešťastných príhod. V roku 2011 hrala v sci-fi filme Sucker Punch po boku Jeny Malone či Vanessy Hudgens.

V roku 2014 získala zvláštnu cenu poroty na Sundance Film Festival za film God Help the Girl (2013). V roku 2016 sa uchádzala o postavu Harley Quinn z filmu Jednotka samovrahov (2016), ktorú dostala Margot Robbie. V roku 2017 sa predstaví vo fantasy televíznom seriáli American Gods.

 Referencie 

 Iné projekty 

 Externé odkazy 



 Zdroj 

Kategória:Austrálske filmové herečky
Kategória:Austrálske televízne herečky
Kategória:Austrálske speváčky
Kategória:Austrálske modelky
Kategória:Detskí herci
Kategória:Osobnosti z Melbourne